आईटीबीपी सातवीं वाहिनी मिर्थी कंट्रोल रूम से मिली जानकारी के अनुसार तीन दिन पहले मौसम खुलने पर 10वें और 11वें दल के 60 यात्रियों को गुंजी पहुंचाया गया। वीजा की अवधि खत्म होने पर इन 60 यात्रियों को तीन दिन से गुंजी में ही रोका गया है। विदेश मंत्रालय से वीजा आने के बाद ही उन्हें आगे की यात्रा पर रवाना किया जाएगा। उधर, 12वें दल के 43 यात्रियों का गुंजी में आईटीबीपी के चिकित्सकों ने मेडिकल परीक्षण किया। सभी यात्री स्वस्थ पाए गए। यात्री गुंजी से आईटीबीपी के सुरक्षा दस्ते के साथ कालापानी को रवाना हो गए हैं। दसवें दल के पहले गए 25 यात्री चीन के जोंग्जिबू पहुंच गए हैं। 13वें दल के 55 यात्रियों को अभी पिथौरागढ़ में रोका गया है।